Цанко Церковски
Бабиното петленце

chitanka.info

Кукуригу, петленце,

бабиното момченце!

Скоро баба ще стане,

с просце ще те нахрани,

ще ти сипе водица

във новата паница.

Сръбни и си поклъвни,

гушката си напълни,

че се качи в колцата,

поплесни си крилцата,

напери си гребена,

запей песен медена:

„Кукуриго, кудкудяк,

ставай, Крумчо, учи пак!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.